
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIŲ SENIŪNIJOJE, PRANCŲ KAIME, BRIEDŽIŲ G.11,  PERDAVIMO LAIKINAI NEATLYGINTINAI VALDYTI IR NAUDOTIS

2009 m. birželio 11 d. Nr. T-216
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d. 1 p., savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į viešosios įstaigos „Šakių pirminės asmens sveikatos priežiūros centras“ 2009 m. birželio 1 d. prašymą, nusprendžia:

1.
Perduoti viešajai įstaigai „Šakių pirminės asmens sveikatos priežiūros centras“  laikinai neatlygintinai valdyti ir naudotis pagal panaudos sutartį dešimčiai metų savivaldybei nuosavybės teise priklausančias ir šiuo metu Šakių „Varpo“ vidurinės mokyklos patikėjimo teise valdomas 39,41 kv. m ploto negyvenamąsias patalpas, esančias Šakių seniūnijoje, Prancų kaime, Briedžių g.11 (Nekilnojamojo daikto kadastro duomenų byloje Nr. 84/9896 unikalus pastato Nr. 8495-6016-1012, pastatas pažymėtas šifru 1C2/p, patalpų indeksai – 1-11, 1-12, 1-13, 1-14, 1-15, 1-16, 1-17), medicinos punkto veiklai. 



2.
Įgalioti Šakių „Varpo“ vidurinės mokyklos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo-priėmimo akto formas. 

D:\Dokumentai\2009\Taryba\Sprendimai\0611\6sp5.doc
D:\Dokumentai\2009\Taryba\Sprendimai\0611\6sp5.doc

